《西施 为阮亭赋余氏女子绣浣沙图》
清代·邹祗谟

灵芸十五鬓如鸦。针绝写西家。捧心眉矉处，粉面映溪花。

试问苎萝畔，无忧艳，何事浣春纱。梧宫叶落珠帘下，犹闻神女堪夸。

谁信道五湖，烟水泛轻槎。待想玉床醉倚，娇无力，阁绣晕明霞。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。